Rīgā, 2024.gada 24.maijā

Andreja Upīša Skrīveru vidusskolas skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā! Esam pateicīgi tiem vecākiem, kuri piedalījās sarunā ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Aizputes vidusskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem” un “Iekļaujoša vide” kvalitātes līmenis ir “ļoti labi” un “Atbilstība mērķiem” un “Laba pārvaldība” kvalitātes līmenis ir “labi”[[1]](#footnote-1), kas nozīmē, ka skola iegulda optimālu darbu nepieciešamo pārmaiņu ieviešanā:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Ļoti labi** |
| **Kvalitatīvas mācības** | **Labi** |
| **Iekļaujoša vide** | **Ļoti labi** |
| **Laba pārvaldība** | **Labi** |

Andreja Upīša Skrīveru vidusskolas stiprā puse ir skolas tradīcijas un vēstures bagātība. Skola spēj iet līdzi laikam, ieviešot inovācijas, piedāvājot mūsdienīgu un multifunkcionālu vidi, kas pielāgojama dažādām skolēnu un personāla vajadzībām. Skola ir integrējusies vietējā kopienā, nodrošinot kvalitatīvu izglītību ģimenēm vairākās paaudzēs, realizējot iekļaujošu izglītību un vienlaikus atbalstu izcilībai.

Andreja Upīša Skrīveru vidusskolā tiek īstenots kvalitatīvs izglītības process, veikta izglītojamo vērtēšana un notiek sadarbība starp skolēniem, skolotājiem un skolas vadību. Ekspertu vērotajās mācību stundās redzama mācību darba diferenciācija.

Akreditācijas ekspertu komisija jomā “Atbilstība mērķiem” vērtēja arī skolēnu sasniegumus ikdienas mācību procesā un valsts pārbaudes darbos. Tika secināts, ka pamatā vidējie sasniegumi ikdienas mācību procesā atbilst valsts pārbaudes darbos iegūtajiem rezultātiem – pamatizglītības posmā 73% skolēnu ikdienas procesā sasniedz labus mācību rezultātus (vidēji 6 balles un augstāk), bet vidusskolas posmā vairāk kā 80% skolēnu sasniedz vidēji 6 balles un augstāk. Skolēnu vidējie statistiskie sasniegumi ikdienas mācību darbā būtiski neatšķiras no valsts pārbaudes darbos iegūtajiem rezultātiem pēdējo divu mācību gadu laikā. Lai sasniegtu vēl augstākus rezultātus, akreditācijas ekspertu komisija ieteica skolai pilnveidot formatīvās vērtēšanas metodes, palielinot un dažādojot atgriezeniskās saites sniegšanu ikdienas mācību darbā, īpašu uzmanību pievēršot atgriezeniskās saites sniegšanai par procesa, pašregulācijas un personas dimensiju, kā arī sasaistei ar sasniedzamo rezultātu, kā arī veicināt daudzveidīgāku informācijas un komunikācijas tehnoloģiju lietojumu ikdienas mācību procesā, radoša un interaktīva mācību procesa īstenošanai.

Andreja Upīša Skrīveru vidusskolas direktores Ieviņas Piļkas profesionālās darbības vērtējums jomā “Laba pārvaldība” ir novērtēts ar “Labi”. Akreditācijas ekspertu komisija novērtē direktores plašās zināšanas par audzināšanas, mācīšanas un mācīšanās jautājumiem, kā arī ieguldījumu izglītības iestādes vides un iekšējās kultūras veidošanā, mērķtiecīgi un sistemātiski vadot kolektīvu un mācību darbu, reizē veicot audzināšanas darbu, radot priekšnoteikumus iekļaujošas vides veidošanai un sniedzot atbalstu katra skolēna izaugsmei. Direktore, konsultējoties ar visām iesaistītajām pusēm, argumentēti un demokrātiski pieņem lēmumus, uzņemas atbildību, ir līdere kolektīvā, veiksmīgi sadarbojas gan ar skolas dibinātāju, gan skolotājiem, gan skolēniem un vecākiem. Direktore iesaistās darba procesos, kas pilnveido un attīsta izglītības nozari ne tikai izglītības iestādē, bet arī novadā.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar skolas direktori, direktores vietniekiem, pedagogiem, skolas dibinātāja pārstāvjiem, skolēniem, skolēnu vecākiem.
	2. 13 mācību stundu vērošana.
	3. Skolas apskate kopā ar skolēnu pārstāvjiem.
	4. Dokumentu un informācijas analīze (skolas pašnovērtējuma ziņojums, skolas attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma E–klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības un drošības noteikumi, Edurio aptaujas rezultāti).
	5. Situāciju analīze ar dažādām mērķgrupām par pedagoģijas un skolas aktuālās darbības jautājumiem.
	6. Tīmekļvietnes un komunikācijas sociālajos medijos izpēte.

Novēlu Jums sekmīgu turpmāko sadarbību ar skolas vadību un pedagogiem, kā arī skolai nezaudēt fokusu uz katra izglītojamā individuālajām zināšanām, prasmēm, iemaņām un talantu attīstību.

Akreditācijas ekspertu komisijas vadītāja Agnese Pūtele

1. Skolas darbību vērtē piecos kvalitātes vērtējuma līmeņos: “nepietiekami”, ”jāpilnveido”, “labi”, “ļoti labi”, “izcili”. [↑](#footnote-ref-1)